সব ধরনের লেখায় তথ্য থাকে। বিভিন্ন ধরনের ছক, সারণি ও বিবরণের মধ্যে উপাত্ত থাকে। এসব তথ্য ও উপাত্তকে বিশ্লেষণ করা হয় যেসব লেখায়, সেগুলোকে বিশ্লেষণমূলক লেখা বলে। বিশ্লেষণমূলক লেখা দুই ধরনের:
(১) তথ্য বিশ্লেষণমূলক লেখা ও
(২) উপাত্ত বিশ্লেষণমূলক লেখা।
'কীটপতঙ্গের সঙ্গে বসবাস রচনাটি একটি বিশ্লেষণমূলক লেখা। এটি আবদুল্লাহ আল-মুতীর লেখা। তিনি বিজ্ঞান-বিষয়ক লেখক হিসেবে পরিচিত। বিজ্ঞানের অনেক জটিল বিষয় তিনি সহজ করে উপস্থাপন করেছেন। তাঁর কয়েকটি বিখ্যাত বই— 'এসো বিজ্ঞানের রাজ্যে', 'আবিষ্কারের নেশায়', 'রহস্যের শেষ নেই' ইত্যাদি।